19. ΒΑΣΙΛΙΚΟΝ ΔΙΑΤΑΓΜΑ της 7 Ιουν./31 Ιουλ. 1946 Περί χορηγήσεως πτυχίων χειριστών ηλεκτροκινήτων ανυψωτικών μηχανημάτων(πλην ανελκυστήρων). Έχοντες υπ' οψιν τον vομ. 6422/34 "περί ασκήσεως του επαγγέλματος του ηλεκτρολόγου, του μηχανολόγου ηλεκτρολόγου μηχανικού κλπ.", το άρθρ.12 του Νομ. 2979/1922 "περί ηλεκτρικών εγκαταστάσεων ως επίσης την υπ’ αριθ. 292/1946 γνώμην του παρά τω Υπουργείω Μεταφορών Συμβουλίου Σιδηροδρόμων και τέλος την υπ' αριθ. 168/46 γνωμάτευσιν του Συμβουλίου Επικρατείας. Προτάσει του ημετέρου επί των Μεταφορών Υπουργού απεφασίσαμεν και διατάσσομεν: Άρθρον μόνον.-Το από 25.5.38 Β. Δ/γμα "περί χορηγήσεως αδειών εκτελέσεως και πτυχίων επιβλέψεως (συντηρήσεως) και υπηρεσίας ηλεκτρολογικών εγκαταστάσεων Δ' Ειδικότητος ηλεκτρικών εγκαταστάσεων ανελκυστήρων και ηλεκτροκινήτων μηχανημάτων ανυψώσεως και μεταφοράς, συμπληρούται ως κατωτέρω: Άρθρ.1.-(Μεταβατική διάταξις, αφορώσα την χορήγησιν αδειών, εις τους μέχρι της δημοσιεύσεως του παρόντος χειριζομένους ηλεκτροκίνητα ανυψωτικά μηχανήματα). Άρθρ.2.-Χορηγείται κατόπιν εξετάσεων άδεια εξασκήσεως του επαγγέλματος χειριστού ηλεκτροκινήτων ανυψωτικών μηχανημάτων εις τεχνίτας τους έχοντας να επιδείξωσι πρακτικήν εξάσκησιν εν τη ειδικότητι ταύτη τουλάχιστον 4 ετών και ηλικίαν 21 έτους συμπεπληρωμένην. Η ως άνω άδεια χορηγείται επίσης κατόπιν εξετάσεων. α)Εις τους κατόχους αδείας εξασκήσεως του επαγγέλματος του ηλεκτροτεχνίτου πάσης ειδικότητος, εφ’ όσον έχουσι να επιδείξωσι πρακτικήν εξάσκησιν εν τη ειδικότητι τουλάχιστον 6 μηνών και β)Εις τους έχοντας να επιδείξωσι πρακτικήν εξάσκησιν εις πάσης φύσεως ηλεκτρικάς εγκαταστάσεις τουλάχιστον 4 ετών και ενός έτους εις τον χειρισμόν ανυψωτικών ηλεκτροκινήτων μηχανημάτων και ηλικίαν 21 έτους συμπεπληρωμένην. «2.Χορηγείται κατόπιν εξετάσεων άδεια χειρίστου ηλεκτροκινήτων ανυψωτικών μηχανημάτων δι' αναρροφήσεως και μεταφοράς δημητριακώv εις τους έχοντας συμπληρώσει το 21ον έτος της ηλικίας των και έχοντας να επιδείξωσι, τα κάτωθι προσόντα: α)Εις τους αποφοίτους Μέσων Τεχνικών Σχολών, ειδικότητος ηλεκτρολόγου, τους έχοντας δίμηνον τουλάχιστον πρακτικήν εξάσκησιν εις τα μηχανήματα ταύτα. β)Εις τους αποφοίτους κατωτέρων Τεχνικών Σχολών ειδικότητος ηλεκτρολόγου, τους έχοντας εξάμηνον τουλάχιστον πρακτικήν εξάσκησιν εις τα μηχανήματα ταύτα. γ)Δια τους τεχνίτας πείρας τους έχοντας πρακτικήν εξάσκησιν εις τα ως άνω μηχανήματα τουλάχιστον 1 έτους". Η εντός « » παρ.2 προσετέθη δια του άρθρ.2 του Β.Δ.992 της 2/7 Δεκ.1966 (ΦΕΚ Α' 270). "3.Χορηγείται, κατόπιν εξετάσεων, άδεια χειριστού ηλεκτροκινήτων ανυψωτικών μηχανημάτων εξυπηρετήσεως λεκανών τήξεως αλουμίνας των εργοστασίων παραγωγής αλουμινίου εις τους έχοντας συμπληρώσει το 21ον έτος της ηλικίας των και δίμηνον προϋπηρεσίαν εις τα υπ' όψιν μηχανήματα. Οι κάτοχοι της ανωτέρω αδείας ως και οι αποκτώντες άδειαν χειριστού ανυψωτικών μηχανημάτων της παρ.1 του παρόντος με προϋπηρεσίαν επί ηλεκτροκινήτων ανυψωτικών μηχανημάτων εξυπηρετήσεως λεκανών τήξεως αλουμίνας, υποχρεούνται, εφ' όσον εργάζονται επ' αυτών, όπως εκτελούν απάσας τας εργασίας του κυκλώματος παραγωγής αλουμινίου (κυρίας και βοηθητικάς)". Η παρ.3 προσετέθη δια του άρθρ.2 Π.Δ. 349 της 24/31 Μαΐου 1975(ΦΕΚ Α' 101). Άρθρ.3.-Άπασαι αι γενικαί διατάξεις σχετικώς με την υποβολήν αιτήσεων δικαιολογητικών, εξετάστρων και λοιπών, αι ισχύουσαι εκάστοτε δια τους ηλεκτροτεχνίτας ετέρων ειδικοτήτων, ισχύουσι και δια τους χειριστάς ανυψωτικών ηλεκτροκινήτων μηχανημάτων. Εις τον αυτόν επί των Μεταφορών Υπουργόν ανατίθεμεν την δημοσίευσιν και εκτέλεσιν του παρόντος. (Αντί της σελ. 173(γ) Σελ. 173(δ) Τεύχος 566-Σελ. 17 Έλεγχος Ηλεκτρικών Εγκαταστάσεων 13.Δ.δ.19 